Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: szakértőkből és egyéb érintett szervek képviselőjéből álló a 6/2000. (II. 26.) FVM rendelet szerint létrehozott Beruházási
Paragraph Index: 2167

13. A kamattámogatás csak olyan hitelszerződés után vehető igénybe, amelyben a teljes hiteldíj legfeljebb négy százalékponttal haladja meg a hitelszerződés megkötésének időpontjában érvényes jegybanki alapkamatot, ennek a korlátnak a teljes futamidő alatt teljesülnie kell. A kamattámogatás a támogatási, illetve a hitelszerződés szerinti ütemben — az első három hónapra eső kamat kivételével (amely a hitelintézet terhelése alapján igényelhető) a ténylegesen kifizetett kamatösszeg figyelembevételével — és azon a hitelintézeten keresztül vehető igénybe, amellyel a döntéshozó vagy a Magyar Államkincstár a támogatás folyósítására olyan szerződést kötött, amelyben a hitelintézet a kamattámogatás lehívásakor az első három hónapra eső kamat kivételével a beruházóra kiterhelt kamat teljesítését követően kezdeményezi a kamattámogatás lehívását.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes